Sigurimi shëndetësor

Sigurimi shëndetësor është një program i sigurimit, i cili plotëson të paktën  tre kushtet e mëposhtme:
 Pjesëmarrja në program është e detyrueshme ose me ligj ose përmes kushteve të punësimit.
 Progami vepron në emër të një grupi ose kufizohet tek një grup njerëzish ose një punëdhënës  kontribuon në program në emër të një të punësuari.
 Individët e siguruar  japin kontribute të rregullta, kryesisht mbi bazën e të ardhurave që nuk lidhen me koston e shërbimeve që ata përdorin.

Kontributet administrohen nga një ose më shumë organizma publike gati të pavarur, zakonisht me  përgjegjësi statutore (të quajtur zakonisht fonde të sëmundjes), të cilët  veprojnë si  pagues/blerës të kujdesit shëndetësor. Grumbullimi aktual i kontributeve mund të organizohet gjithashtu  përmes  institucioneve qeveritare. Nëse  sigurimi shëndetësor mandatohet nga qeveria, ai quhet  gjithashtu sigurim shëndetësor statutor

 Në vende të ndryshme 
 Gjermani 
Në Gjermani funksionon sistemi më i vjetër kombëtar i sigurimit shëndetësor social në botë, rrënjët e të cilit datojnë që nga Ligji i Otto von Bismarckut për sigurimin nga sëmundjet nga viti 1883. 

Duke filluar me 10% të punëtorëve në vitin 1885, sigurimi i detyrueshëm është zgjeruar; në vitin 2009 sigurimi u bë i detyrueshëm për të gjithë qytetarët, ndërsa sigurimi shëndetësor privat është për të vetëpunësuarit ose personat me të ardhura mbi pragun e përcaktuar. Deri në vitin 2016, 85% e popullsisë mbulohet nga sigurimi shëndetësor shtetëror i detyrueshëm (OMC) (Gesetzliche Krankenversicherung ose GKV), ndërsa pjesa tjetër mbulohet nga sigurimi privat (Private Krankenversicherung ose PKV).

 Australi 
Sistemi i kujdesit shëndetësor publik australian quhet Medicare, i cili ofron akses falas të përgjithshëm në trajtimin e pacientëve të shtruar dhe shërbimet mjekësore ambulatoriale me subvencione. Ai financohet nga një taksë prej 2% mbi të gjithë tatimpaguesit, një taksë shtesë prej 1% mbi personat me të ardhur të lartë dhe nga të ardhurat e përgjithshme.

 SHBA 
Programet qeveritare sigurojnë burimin kryesor të mbulimit të sigurimit për shumicën e qytetarëve të moshuar, si dhe për fëmijët dhe familjet me të ardhura të ulëta që plotësojnë kërkesat specifike të kualifikimit. Programet kryesore qeveritare janë Medicare, një program federal i sigurimit social për të moshuarit dhe disa të paaftë; dhe Medicaid, e financuar bashkërisht nga qeveria federale dhe shtetet, por e menaxhuar në nivel të shteteve, i cili mbulon disa fëmijë me të ardhura shumë të ulëta dhe familjet e tyre. Në total, Medicare dhe Medicaid përbënin rreth 63 për qind të shpenzimeve të spitaleve kombëtare për pacientë të shtruar në vitin 2012.

 Shiko edhe 

 Shëndeti publik

Referime

Kategoria:Shoqëri
Kategoria:Ekonomi